เป็นร้านที่พักหลังๆนี้ พอเลิกงานจะฝากท้องไว้บ่อยๆ ร้านนี้ อยู่เยื้องกับโลตัสชินเขต ใกล้ตลาดชินมณี มีที่จอดรถหลังร้านค่ะ สามารถเลี้ยวเข้าซอยไปจอดได้เลย ร้านเปิดตั้งแต่เช้า สังเกตุงาายๆป้ายร้านสีม่วงๆค่ะ 

เมนูหลักๆของร้าน มีทั้งต้มเลือดหมู ก๋วยจั๊บ ตือฮวนเกียมไฉ่กุนเชียงของที่ร้านทำเองค่ะ มีเมนูของหวานตบท้าย และเครื่องดื่มให้เลือกอีกด้วย 

ส่วนตัวเราไม่ค่อยชอบทานเครื่องในเท่าไร. เพราะกลัวไม่สะอาด แต่ร้านนี้ต้องลอกว่าทำออกมาได้น่าทานมาก สะอาด และไม่คาวค่ะ รสชาติดี ปรุงได้ตามใจชอบเลยค่ะ 

ทานเสร็จสั่งขนมหวานเป็นแปะก๊วย+แห้วมาทาน จบมื้อ ค่ำวันทำงานค่ะ ราคาอาหารไม่แพงค่ะ ธรรมดา 45.- พิเศษ 65.- ข้าว 10.- แปะก๊วย 20.-